Ministrul de Interne, Carmen Dan, a declarat sâmbătă, la secția de votare, că Viorica Dăncilă a dat un exemplu concret prin votul din cadrul referendumului pentru familie și speră ca acesta să fie urmat și de președintele Klaus Iohannis, potrivit Mediafax.





"Premierul Viorica Dăncilă, eu spun că a dat ieri exemplul concret, pe care trebuie să îl dea orice om politic cu o funcție de demnitate publică. A fost la vot și a votat conform propriei conștiințe", a declarat Carmen Dan, întrebată fiind de votul premierului Viorica Dăncilă din 2015, atunci când, în Parlamentul European, dădea un vot favorabil unui raport ce prevedea inclusiv căsătoriile între persoane de același sex.





Cât privește președintele Iohannis, Carmen Dan a spus: "Îmi exprim speranța, ca până la sfârșitul zilei, și președintele României să își exprime opțiunea la referendum. E o inițiativă civică, prima de acest gen. Eu îmi doresc exprimarea cetățenilor la vot e să capepte valențe autentice în conștiința socială".